

REPUBLIKA HRVATSKA

**OPĆINSKO DRŽAVNO ODVJETNIŠTVO**

**U Z A D R U**

Broj: A-110/2023

Zadar, 06. listopada 2023.

DPB/MB

**POZIV ZA DOSTAVU PONUDA ZA ZAMJENU PROZORA**

1. **OPĆI PODACI**
2. **PODACI O NARUČITELJU**

OPĆINSKO DRŽAVNO ODVJETNIŠTVO U ZADRU

Franje Tuđmana 35, 23000 Zadar

Broj telefona: 023/292-100

Internetska stranica: [www.dorh.hr](http://www.dorh.hr)

1. **Osoba odnosno služba zadužena za komunikaciju s gospodarskim subjektima**

Zahtjev za objašnjenje i izmjenu dokumentacije vezane uz predmet nabave gospodarski subjekti mogu uputiti u pisanom obliku na elektroničku poštu [tajnistvo@odozd.dorh.hr](mailto:tajnistvo@odozd.dorh.hr)

Pod uvjetom da je zahtjev dostavljen pravodobno, odgovor će se staviti na raspolaganje svim gospodarskim subjektima na isti način kao i osnovna dokumentacija.

Kontakt telefon za općenite informacije o predmetnom postupku jednostavne nabave 023/292-100.

1. **Evidencijski broj nabave**

A-110/2023

1. **Procijenjena vrijednost nabave**

Procijenjena vrijednost predmeta nabave iznosi 2.000,00 eura

1. **Vrsta postupka nabave**

Jednostavna nabava s ciljem sklapanja ugovora o zamjeni prozora.

1. **PODACI O PREDMETU NABAVE**
2. **Naziv predmeta nabave**

Zamjena dva prozora u Građansko-upravnom odjelu, Braće Vranjanina 8, Zadar, demontaža starih prozora i odvoz, montaža novih prozora sukladno specifikaciji iz troškovnika, prema potrebama naručitelja koje će biti specificirane svakom pojedinom narudžbom.

1. **Količine predmeta nabave**

Količina predmeta nabave određena je troškovnikom. Navedene količine u troškovniku su predviđene (okvirne). Stvarno nabavljena količina na temelju sklopljenog ugovora o nabavi može biti veća ili manja od predviđene (okvirne) količine ovisno o stvarnim potrebama naručitelja i osiguranim sredstvima naručitelja za predmet nabave.

1. **Tehnička specifikacija, troškovnik**

Ponuđena roba mora zadovoljavati tehničke specifikacije navedene u troškovniku, koji je prilog ove dokumentacije o nabavi.

1. **Mjesto izvršenja usluge**

Građansko-upravni odjel, Braće Vranjanina 8, Zadar.

1. **Rok izvršenja usluge**

Odabrani ponuditelj se obvezuje dovršiti preuzeti posao do 01. prosinca 20223.

1. **Mogućnost pristupa ponuditelju na lokaciji Braće Vranjanina broj 8, Zadar radi procjene**

Gospodarski subjekt koji je zainteresiran za davanje ponude može pristupiti lokaciji Braće Vranjanina broj 8, Zadar

Kontakt: Općinsko državno odvjetništvo, telefon 292-100

1. **PONUDA**
2. **Sadržaj ponude**

Ponuda mora sadržavati:

1. Popunjen, potpisan i ovjeren troškovnik (Prilog I),
2. Popunjen, potpisan i ovjeren ponudbeni list (Prilog II),

Traženi dokumenti dostavljaju se u izvorniku ili ovjerenog odnosno neovjerenoj preslici.

1. **Način dostave ponude**

Ponude se predaju neposredno u pisarnici naručitelja ili preporučenom poštanskom pošiljkom na adresu naručitelja, u zatvorenoj omotnici na kojoj mora biti naznačeno:

**Općinsko državno odvjetništvo u Zadru**

**Franje Tuđmana 35, 23000 Zadar**

**Evidencijski broj nabave:**

**Predmet nabave: A-110/2023**

**"PONUDA ZA ZAMJENU PROZORA"**

Na omotnici je potrebno naznačiti naziv i adresu ponuditelja.

Ponuditelj određuje način dostave i sam snosi rizik eventualnog gubitka, odnosno nepravovremene dostave ponude.

Ponuda bez obzira na način dostave mora biti dostavljena naručitelju isključivo na navedenu adresu najkasnije do 16. listopada 2023. godine do 09,00 sati.

Ponude se neće javno otvarati.

Ponude dostavljene nakon isteka roka za dostavu ponuda evidentiraju se kod naručitelja kao zakašnjele ponude, obilježavaju se kao zakašnjele te neotvorene vraćaju pošiljatelju bez odgode.

1. **Način izrade ponude**

Ponuda se piše neizbrisivom tintom i dostavlja u papirnatom obliku.

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

1. **Valuta ponude**

Cijena ponude izražava se u eurima.

1. **Kriterij za odabir ponude**

Kriterij odabira najpovoljnije ponude je najniža cijena ponude.

1. **Rok, način i uvjeti plaćanja**

Predujam isključen.

Naručitelj će plaćati račune na temelju ispostavljenih računa odabranog ponuditelja, sukladno ugovorenom.

Naručitelj će račun platiti u eurima u roku od 30 dana od dana zaprimanja računa doznakom na poslovni račun odabranog ponuditelja.

Odabrani ponuditelj može umjesto računa izdati e-račun jer je naručitelj, sukladno Zakonu o elektroničkom računu (Narodne novine broj 94/18), od 01. prosinca 2018. godine obvezan zaprimati i obrađivati te izvršiti plaćanje električnih računa i pratećih isprava izdanih sukladno europskoj normi.

1. **Dodatne informacije i objašnjenja, te izmjene Poziva za dostavu ponuda**

Naručitelj može u svako doba, a prije isteka roka za podnošenje ponuda, iz bilo kojeg razloga, bilo na vlastitu inicijativu, bilo kao odgovor na zahtjev gospodarskog subjekta za dodatnim informacijama i objašnjenjima, izmijeniti ovaj Poziv za dostavu ponuda. Naručitelj će nastojati, ali nema obvezu odgovoriti na upit ponuditelja.

Naručitelj će dodatne informacije i objašnjenja objaviti na isti način kao i Poziv.

1. **Ostale napomene**

Naručitelj će nakon pregleda i ocjena ponuda obavijestiti sve ponuditelje čija ponuda je odabrana. Na postupak provedbe nabave, na odluku o odabiru najpovoljnije ponude ili odluku o poništenju postupka jednostavne nabave, ponuditelji nemaju prvo na pravni lijek. Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

OPĆINSKA DRŽAVNA ODVJETNICA

Darija Padovan Buškulić